8 Jaljäwi: Kuntï Bibliax siski ukax phuqasiwa
Bibliaxa janiw kunatï nayrax chiqapun utjkäna ukanakaki parlkiti, jan ukasti kunatï jutïrinakan utjkani ukanaksa yatiyarakiwa. Kunatï jutïrin utjkani ukxa janiw jaqix sisksnati. Ukatwa yattanxa Bibliaxa Diosan apayanitätapxa. ¿Jutïr urunakat kamspachas Bibliaxa?
Bibliaxa Diosan nuwasiñ jach’a urupatwa parli. Uka nuwasïwinxa Diosaxa taqi jan walinakampi ukat jan wali jaqinakampwa aka Uraqitxa pichsuni, ukampisa yupaychirinakaparux imxataniwa. Diosan utt’ayata apnaqiri Jesucristowa, Diosan yupaychirinakaparuxa sumana kusisita jakasipxañapatakix yanapt’ani, janipuniw mayampsa usuntxapxaniti ni jiwxapxanisa.
Diosaxa aka Uraqxa mä suma kusipacharuw tukuyani, ¿ukax janit wal kusisiykistu? Ukampis kusipachan jakasiñ munasaxa, ¿kunampi lurañasasa? Diosan bendicionanakap katuqañatakixa kun lurañasasa ukxa qhip qhipa sarnaqäwinwa yatiqañäni. Ukhamaxa KIMSAQALLQ Jaljäwi liyt’ma, ukhamatwa kamsisa Bibliaxa jutïrinakatakix uk yatxatäta.
ayr_Latn ayr_Latn ayr_Latn ayr_Latn